คืออยากทราบว่าการเเทงสดโดยไม่มีการหลั่งมีโอกาศท้องกี่ % ครับ เเละถ้าตรวจเจอด้วยเครื่องตรวจหลังจากพ้น2สัปดาห์สามารถคุมกำเนิดได้มั้ยครับ
สวัสดีค่ะ หากมีเพศสัมพันธ์ โดยการสอดใส่ช่องคลอด แต่ฝ่ายชายไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ยกเว้นหากก่อนหน้านั้นไม่นาน ฝ่ายชายได้มีการหลั่งน้ำอสุจิออกไปก่อนแล้ว เช่น จากการช่วยตัวเอง อสุจิก็อาจมีค้างอยู่ในท่อปัสสาวะได้ และเมื่อมีการสอดใส่อวัยวะเพศเข้าช่องคลอด อสุจิก็อาจออกมา และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะหลังจากนี้ไป 2 สัปดาห์ หากตรวจไม่พบการตั้งครรภ์ และต้องการคุมกำเนิด เช่น การใช้ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ก้สามารถเริ่มได้ แต่ในช่วง 7 วันแรกที่เริ่มใช้ ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ค่ะ ส่วนในระหว่างนี้ อาจใช้ถุงยางอนามัยไปก่อนได้ค่ะ